**Obavijest o testiranju**

Kandidati koji nisu dobili obavijest o tome da ne ispunjavaju formalne uvjete, podnijeli su pravovremenu i urednu prijavu na Javni natječaj za prijam u državnu službu na neodređeno vrijeme u Ministarstvu vanjskih i europskih poslova od 27. rujna 2021. godine, objavljen u Narodnim novinama broj 108/2021, pozivaju se da pristupe testiranju.

Testiranje će se održati 5. veljače 2022. godina na Filozofskom fakultetu u Zagrebu, Ulica Ivana Lučića 3, Zagreb, sukladno preporukama za sprječavanje zaraze COVID-19 Hrvatskog zavoda za javno zdravstvo.

Raspored testiranja **u subotu 5. 2. 2022. godine**:

1. Za radna mjesta za koje je potrebna visoka stručna sprema (završen diplomski sveučilišni studij ili specijalistički stručni studij)

kandidati s početnim slovima prezimena **A-L u 9.30 sati**

kandidati s početnim slovima prezimena **M-Ž u 10.30 sati**

1. Za radna mjesta za koja je potreban završen preddiplomski sveučilišni studij ili stručni studij u trajanju 3 godine ili viša stručna sprema, te radna mjesta za koja je potrebna srednja stručna sprema testiranje počinje **u 13 sati.**

Kandidati koji se ne odazovu testiranju gube status kandidata i mogućnost sudjelovanja u daljnjem kvalifikacijskom postupku.

Pravila testiranja objavljena su na javnim stranicama Ministarstva vanjskih i europskih poslova.

Kandidati na testiranje trebaju ponijeti važeću osobnu iskaznicu ili drugu odgovarajuću identifikacijsku ispravu. Molimo kandidate da obavezno imaju kemijsku olovku, te valjanu EU digitalnu COVID potvrdu ili i negativan antigenski test ili negativan PCR test ili drugi odgovarajući dokaz o cijepljenju ili preboljenju ili potvrdu o kontraindikacijama za cijepljenje protiv korona virusa ovjerenu kod liječnika. Sve navedene isprave potrebno je pokazati službenoj osobi prilikom ulaska na Filozofski fakultet.